

До 31 март 2025 г. следва да бъде представена информация 
за консумацията и количеството на вложените разтворители, 
плановете за управление на разтворители и за пуснатите на пазара и употребени бои, лакове и авторепаратурни продукти през 2024 г.

• Информацията за консумацията на разтворители и количеството вложени разтворители през 2024 г. се представя от всички оператори на инсталации, извършващи дейности по Приложение № 1 към Наредба № 7/21.10.2003 г. за норми на допустими емисии на летливи органични съединения, изпускани в околната среда, главно в атмосферния въздух в резултат от употребата на разтворители в определени инсталации (Наредба № 7/2003 г., обн. ДВ, бр. 96/2003 г.), съгласно чл. 20, ал. 8 от наредбата. 

• Плановете за управление на разтворители (ПУР) за инсталациите, надвишаващи праговите стойности за консумация на разтворители през 2024 г. за всяка конкретна дейност по Приложение № 2 на Наредба № 7/2003 г., се разработват от операторите в съответствие с условията в Приложение № 8 към чл. 20, ал. 1 на наредбата. ПУР следва да бъдат съобразени и с указанията в издадените от министъра на околната среда и водите секторни ръководства за прилагане изискванията на наредбата към инсталациите от съответните категории дейности.

[bookmark: _GoBack]• Информацията за пуснатите и употребени количества бои, лакове и авторепаратурни продукти през 2024 г. се представя от лицата, които пускат на пазара за пръв път на територията на Република България продукти съгласно Приложение № 1 и/или употребяват продукти за нанасяне на покрития по чл. 6 и чл. 8 от Наредбата за ограничаване емисиите на летливи органични съединения при употребата на органични разтворители в определени бои, лакове и авторепаратурни продукти (обн. ДВ, бр. 20/2007 г.), съгласно Приложение № 3 към чл. 3, ал. 2 за пуснатите на пазара и Приложение № 6 към чл. 7 и 9 за употребените продукти за нанасяне на покрития по чл. 6 и чл. 8 от наредбата.

              Горепосочената информацията освен на хартиен носител и в електронен формат (на магнитен, оптичен или друг вид носител), може да бъде представена в РИОСВ-Монтана и по електронен път съгласно изискванията на Регламент (ЕС) № 910/2014 и на Закона за електронния документ и електронните удостоверителни услуги и Закона за електронното управление.


